Qui és Olga Xirinacs Díaz?
Olga Xirinacs Díaz (Tarragona, 11 de maig de 1936) és una escriptora i professora de piano catalana. Autora versàtil, ha escrit poesia, novel·la, contes i assaig tant en llengua catalana com en castellana.
Col·labora habitualment en premsa periòdica: La Vanguardia, Avui, Foc Nou. Impartí cursos de narrativa a l'Aula de Lletres i a la Universitat Pompeu Fabra, de Barcelona.
Molts dels seus llibres han guanyat els premis més importants de la literatura en llengua catalana, com ara: el premi Sant Jordi, el premi Sant Joan, el Josep Pla, el Ciutat de Palma, el Ramon Llull o el Carles Riba, entre d'altres. El 2006, publica la seva primera novel·la escrita en llengua castellana, El hijo del tejedor.
Ha escrit més de tres-cents contes, 250 per a adults i d'altres per a nens. Fins al 1996, se n'havien editat tres volums.
És la segona dona Mestra en Gai Saber pels Jocs Florals de Barcelona després de Mercè Rodoreda. El 1990, la Generalitat de Catalunya li concedí la Creu de Sant Jordi.
Entre els anys 2007 i 2013 a l'edifici del Mas Mallol a Tarragona hi va haver una escola que duia el seu nom.
Una escriptora i professora de piano catalana.